b'\n_START_ARTICLE_\nLysvatnet (g\xc3\xa5rd)\n_START_PARAGRAPH_\nLysvatnet er en g\xc3\xa5rd i \xc3\x85fjord kommune ved den \xc3\xb8stre enden av innsj\xc3\xb8en med samme navn. Den grenser til kommunene Indre Fosen og Verran. _NEWLINE_Stedet ligger ved en innsj\xc3\xb8 p\xc3\xa5 Fosenhalv\xc3\xb8ya midt i Fosenalpene. Her drives det et aktivt g\xc3\xa5rdsbruk Lysvann g\xc3\xa5rd til fjells som er den siste vegl\xc3\xb8se g\xc3\xa5rden p\xc3\xa5 Fosen midt i \xc3\xb8demarka. N\xc3\xa6rmeste nabo var Holvassg\xc3\xa5rden som l\xc3\xa5 fire kilometer unna Lysvatnet g\xc3\xa5rd. Stedet er ofte et utfartssted for mange reisende i dette storsl\xc3\xa5tte naturlandskapet som st\xc3\xa5r ur\xc3\xb8rt ifra gammel tid. Vinteren 2012 har Oddgeir Bruaset laget et program fra NRK der Lysvann G\xc3\xa5rd er gjest til \xc3\xa5 entre serien "Der ingen skulle tru at nokon kunne bu" der Klara og Einar H\xc3\xa5rstad har bodd sitt hele voksne liv. F\xc3\xb8r generasjon H\xc3\xa5rstad overtok og forpaktet g\xc3\xa5rden i 1949 var det Sebina og Leonard Lysvand som drev denne fjellg\xc3\xa5rden. Sebine d\xc3\xb8de i 1951 og Leonard i 1956. Leonard var en av de store jegerene i gamle dager p\xc3\xa5 Fosen.\n_START_SECTION_\nHistorie\n_START_PARAGRAPH_\nI omr\xc3\xa5det finnes det gamle sl\xc3\xa5ttenger som er registrerte som n\xc3\xa5v\xc3\xa6rende eier Einar K H\xc3\xa5rstad har merket opp. Det eksisterer pr idag over 30 felt. For dette fikk han i \xc3\xa5r 2008 Kulturlandskapsprisen for S\xc3\xb8r-Tr\xc3\xb8ndelag.\n_START_SECTION_\nAndre verdenskrig\n_START_PARAGRAPH_\nUnder den annen verdenskrig var det stor aktivitet i og rundt Trondheim pga det tyske inntoget av Norge og befestningen av byen. I denne forbindelse l\xc3\xa5 ogs\xc3\xa5 det tyske slagskipet \xc2\xabTirpitz\xc2\xbb (1939) i \xc3\x85senfjord i Nord-Tr\xc3\xb8ndelag. Fosenfjellene med Lysvassheiene og n\xc3\xa6rliggende omr\xc3\xa5der mot \xc3\x85fjord og Verran som var ideelle punkter med radiosendere for det norske og internasjonale forsvaret. I den forbindelse ble dette stedet brukt som droppsted for forsvarsmateriale for norske soldater som hadde v\xc3\xa6rt p\xc3\xa5 oppl\xc3\xa6ring i England. I den forbindelse var dette omr\xc3\xa5det som ble plukket ut av Engelske offiserer da de skulle slippe ut K\xc3\xa5re N\xc3\xb8stvold og Arnfinn Grande i fallskjerm med direktefly fra Englad med flyslipp vinteren 1943. Andre som brukte omr\xc3\xa5det mye til motstandsarbeid var br\xc3\xb8drene Johan Moan og hans bror Jon og Borghild Moan, Ludvik Kruksve, Sverre Aune og Halvdan Gjelvold._NEWLINE_I tilknytning til flyktningene som r\xc3\xb8mte fra Austr\xc3\xa5ttleiren p\xc3\xa5 \xc3\x98rlandet var Lysvassheiene utpekt som en del av fluktruten p\xc3\xa5 40 mil da de skulle loses fra Serberhytta nede i R\xc3\xb8dsj\xc3\xb8en over til Sverige v\xc3\xa5ren 1943.'